**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ** (υπ. αριθ. 154/2023)

(Για την πρόσληψη προσωπικού ορισμένου χρόνου ιδιωτικού δικαίου)

Η ΕΑΔΠ ΑΠΘ ΑΕ καλεί τους ενδιαφερόμενους να υποβάλουν αιτήσεις, για τη θέση α) νηπιαγωγού και β) βρεφονηπιοκόμου, με σύμβαση εργασίας ορισμένου χρόνου ιδιωτικού δικαίου, στο Παιδικό Κέντρο ΑΠΘ που διαχειρίζεται η Εταιρεία.

1. **ΠΕΡΙΓΡΑΦΗ ΤΟΥ ΑΝΤΙΚΕΙΜΕΝΟΥ ΤΗΣ ΘΕΣΗΣ**

Το Παιδικό Κέντρο ΑΠΘ αναζητά εποχικούς/ έκτακτους νηπιαγωγούς και βρεφονηπιοκόμους, για την κάλυψη πιθανών αναγκών κατά το σχολικό έτος 2023-2024.

1. **ΑΠΑΙΤΟΥΜΕΝΑ ΠΡΟΣΟΝΤΑ – ΚΡΙΤΗΡΙΑ**

**1.**α) **Για τους/τις νηπιαγωγούς:** Πτυχίο ή δίπλωμα Παιδαγωγικού Τμήματος Νηπιαγωγών ή Εκπαίδευσης και Αγωγής στην Προσχολική Ηλικία ή Επιστημών Προσχολικής Αγωγής και Εκπαίδευσης ή Επιστημών της Εκπαίδευσης στην Προσχολική Ηλικία ή Επιστημών της Εκπαίδευσης και της Αγωγής στην Προσχολική Ηλικία ή Επιστημών της  Προσχολικής Αγωγής και Εκπαιδευτικού Σχεδιασμού.

β)**Για τους/τις βρεφονηπιοκόμους:** Πτυχίο ή δίπλωμα Τμήματος Βρεφονηπιοκομίας ή Προσχολικής Αγωγής ΤΕΙ ή ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας.

**2.** Γνώση αγγλικής γλώσσας (επίπεδο τουλάχιστον «καλό», σύμφωνα με τα οριζόμενα από τον ΑΣΕΠ για τον τρόπο απόδειξης γλωσσομάθειας).

**3.** Πιστοποιητικό υγείας σε ισχύ (κάρτα υγείας).

1. **ΣΥΝΕΚΤΙΜΩΜΕΝΑ ΠΡΟΣΘΕΤΑ ΠΡΟΣΟΝΤΑ - ΚΡΙΤΗΡΙΑ**

**1.** Τριετή τουλάχιστον επαγγελματική εμπειρία συναφή με το αντικείμενο της θέσης (νηπιαγωγεία, βρεφικοί-βρεφονηπιακοί-παιδικοί σταθμοί, εκπαιδευτικά προγράμματα σε ΜΚΟ). Η εμπειρία λαμβάνεται υπόψη **μετά τη λήψη του βασικού τίτλου σπουδών,** με τον οποίο οι υποψήφιοι μετέχουν στη διαδικασία επιλογής.

**2.**Δίπλωμα Μεταπτυχιακών ή Διδακτορικών Σπουδών σε αντικείμενο συναφές με την προσχολική αγωγή-εκπαίδευση.

**3.**Γνώση Η/Υ (εφαρμογών Microsoft Office και υπηρεσιών διαδικτύου) και χρήσης ηλεκτρονικού ταχυδρομείου.

**4.** Παρακολούθηση σεμιναρίων επιμόρφωσης σε θέματα προσχολικής αγωγής –εκπαίδευσης, 30 τουλάχιστον ωρών το καθένα.

1. **ΑΝΤΙΣΤΟΙΧΟΥΣΑ ΒΑΘΜΟΛΟΓΙΑ ΠΡΟΣΟΝΤΩΝ – ΚΡΙΤΗΡΙΩΝ**

|  |  |  |  |
| --- | --- | --- | --- |
|  | **ΠΡΟΣΟΝ - ΚΡΙΤΗΡΙΟ** | **ΜΟΝΑΔΕΣ ΒΑΘΜΟΛΟΓΗΣΗΣ** | **ΜΟΡΙΑ** |
| 1 | Βαθμός τίτλου σπουδών | Βαθμός x1 | 10 |
| 2 | Δεύτερος τίτλος σπουδών | 5 | 5 |
| 3 | Διδακτορικό δίπλωμα | 5 | 5 |
| 4 | Μεταπτυχιακός τίτλος ετήσιας τουλάχιστον φοίτησης | 5 | 5 |
| 5 | Επαγγελματική\*/ Διδακτική\*\* Εμπειρία (ανά μήνα) και έως 50 μήνες | 0.2 (ανά μήνα) | 10 |
| 6α | Γνώση ξένης γλώσσας (Άριστη) | 2 | 2 |
| 6β | Γνώση ξένης γλώσσας (Πολύ Καλή) | 1,5 |  |
| 6γ | Γνώση ξένης γλώσσας (Καλή) | 1 |  |
| 7 | Σεμινάρια – Επιμορφώσεις (ανά ώρα εκπαίδευσης) και έως 200 ώρες | 0.01(ανά ώρα) | 2 |
| 8 | Γνώση χειρισμού Η/Υ στα αντικείμενα α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου | 1 | 1 |
|  | **Σύνολο** |  | **40** |
| 9 | **Συνέντευξη (Προσδιορίζονται τα κριτήρια αξιολόγησης τα οποία και βαθμολογούνται)** *(βλ. Λοιποί όροι σημείο 9)* |  |  |
|  | * τα επαγγελματικά του προσόντα και δεξιότητες του |  | 40 |
|  | * τα προσωπικά του χαρακτηριστικά (αξίες, ενδιαφέροντα, ικανότητες προς ανάληψη πρωτοβουλιών, επίλυση προβλημάτων, συμβολή στη δημιουργία του κατάλληλου εργασιακού περιβάλλοντος) |  | 10 |
|  | * οι επικοινωνιακές του ικανότητες |  | 10 |
|  | **Σύνολο** |  | **60** |

**Η προσμέτρηση μονάδων βαθμολόγησης πραγματοποιείται για τα προσόντα εκείνα, τα οποία αναφέρονται στα απαιτούμενα ή συνεκτιμώμενα προσόντα-κριτήρια της πρόσκλησης και βρίσκονται σε αντικειμενική συνάφεια με τις απαιτήσεις της θέσης.**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Υποβολή Αίτησης- Δήλωσης (επισυνάπτεται)
2. Αναλυτικός πίνακας στοιχείων απόδειξης εμπειρίας, εφόσον απαιτείται (επισυνάπτεται)
3. Αναλυτικό βιογραφικό σημείωμα
4. Αντίγραφο βασικού Τίτλου Σπουδών
5. Αντίγραφα λοιπών τίτλων σπουδών, πιστοποιήσεων και βεβαιώσεων προϋπηρεσίας, καθώς και κάθε άλλο στοιχείο που θα τεκμηριώνει τα στοιχεία που θα αναφέρονται στο βιογραφικό.

**\* Αποδεικτικά στοιχεία απόδειξης επαγγελματικής εμπειρίας (βρεφονηπιακοί- παιδικοί σταθμοί, ΜΚΟ):**

**Α.** Για επαγγελματική εμπειρία στον **ιδιωτικό τομέα**

Βεβαίωση του οικείου ασφαλιστικούφορέα.Εφόσον από τη βεβαίωση του ασφαλιστικού φορέα δεν προκύπτει η εξειδικευμένη εμπειρία, απαιτείται η προσκόμιση σύμβασης ή δελτίου παροχής υπηρεσιώνπου να καλύπτει ενδεικτικώς τη διάρκεια της εξειδικευμένης εμπειρίας ή σχετική βεβαίωση του εργοδότη από την οποία θα προκύπτει η διάρκεια και τα καθήκοντα που εκτέλεσε.

**Β**. Για επαγγελματική εμπειρία στο **δημόσιο τομέα**

Βεβαίωση του φορέα απασχόλησης ή/και σύμβαση με το φορέα απασχόλησης, από όπου να αποδεικνύεται το χρονικό διάστημα και το αντικείμενο απασχόλησης.

**\*\* Αποδεικτικά στοιχεία απόδειξης διδακτικής εμπειρίας (νηπιαγωγεία - Α/μια εκπαίδευση):**

Οι υποψήφιοι που επικαλούνται ως εμπειρία διδακτική απασχόληση στην πρωτοβάθμια εκπαίδευση στην ημεδαπή, πρέπει υποχρεωτικά να προσκομίσουν:

**Α.** Βεβαίωση του εκπαιδευτικού ιδρύματος ή φορέα, στην οποία να αναφέρονται οπωσδήποτε: η σχέση εργασίας, η ακριβής ιδιότητα με την οποία παρασχέθηκε το διδακτικό έργο, το διδαχθέν/ τα διδαχθέντα μαθήματα, η διάρκεια, το είδος της διδακτικής απασχόλησης (πλήρης ή μερική) και τα συγκεκριμένα χρονικά διαστήματα αυτής (ώρες ανά εβδομάδα για χ εβδομάδες ή μήνες και σύνολο ωρών διδασκαλίας), καθώς και το πλήρες ωράριο εβδομαδιαίας διδακτικής απασχόλησης που ίσχυε κατά τον χρόνο που παρασχέθηκε το διδακτικό έργο, σύμφωνα με τις κείμενες διατάξεις. Το πλήρες ωράριο εβδομαδιαίας διδακτικής απασχόλησης πρέπει να αναφέρεται στη βεβαίωση ακόμη και όταν προκύπτει με ανάλογη εφαρμογή διάταξης, κατ’ αντιστοιχία προς άλλη βαθμίδα εκπαίδευσης.

**Β**. Ευκρινές φωτοαντίγραφο της σχετικής σύμβασης ή πράξης πρόσληψης.

**Γ**. Βεβαίωση του οικείου ασφαλιστικού φορέα, στην οποία να αναγράφεται η χρονική διάρκεια της ασφάλισης.

Οι υποψήφιοι που επικαλούνται διδακτική εμπειρία αποκτηθείσα στην αλλοδαπή οφείλουν να προσκομίσουν τα αντίστοιχα δικαιολογητικά σε επίσημη μετάφραση.

Είναι αυτονόητο ότι τα ανωτέρω σχετικά με τα είδη εμπειρίας (επαγγελματική, διδακτική) ισχύουν εφόσον ο υποψήφιος κατά τη διάρκεια της συμμετοχής του κατείχε τον απαιτούμενο από την προκήρυξη βασικό τίτλο σπουδών ή την απαιτούμενη άδεια άσκησης επαγγέλματος ή άλλη επαγγελματική άδεια ή βεβαίωση.

Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα απ’ αυτές ή να έχουν λάβει αναβολή για όλο το χρόνο διάρκειας της εργασίας.

Οι υποψήφιοι αποδέχονται πλήρη ή μερική απασχόληση, ανάλογα με τις ανάγκες του Παιδικού Κέντρου, καθώς και απασχόληση σε πρόγραμμα συνεχούς εναλλασσόμενης βάρδιας, εάν αυτό ζητηθεί από την Εταιρεία και για όση περίοδο αυτή αποφασίσει.

Οι ενδιαφερόμενοι ή όσοι από αυτούς έχουν κριθεί κατάλληλοι μπορεί να κληθούν σε συνέντευξη. Οι αιτήσεις των ενδιαφερόμενων που δεν προσέρχονται στη συνέντευξη κατόπιν κλήσης τους απορρίπτονται.

Η υποβολή των αιτήσεων και λοιπών δικαιολογητικών από τους ενδιαφερόμενους θα γίνεται ηλεκτρονικά (μέσω ηλεκτρονικής φόρμας) στη διεύθυνση <https://eforms.auth.gr/paidiko-ekpaideutiko-proswpiko> από την **ΠΕΜΠΤΗ 15 ΙΟΥΝΙΟΥ 2023 έως την ΚΥΡΙΑΚΗ 25 ΙΟΥΝΙΟΥ 2023 και ώρα 23:59.**

**Με την ολοκλήρωση της διαδικασίας ηλεκτρονικής υποβολής της αίτησης και των λοιπών δικαιολογητικών, ο/η υποψήφιος/α λαμβάνει ηλεκτρονικό μήνυμα επιβεβαίωσης καταχώρησης της αίτησής του και έναν μοναδικό αριθμό. Η δημοσιοποίηση των αποτελεσμάτων θα γίνει με βάση τον ατομικό αριθμό της ηλεκτρονικής αίτησης.**

Για πληροφορίες σχετικά με την πρόσκληση ενδιαφέροντος, οι ενδιαφερόμενοι μπορούν να απευθύνονται τηλεφωνικά στο Παιδικό Κέντρο ΑΠΘ στα τηλέφωνα **2310 995039** και **2310 995130, κα Γεωργία Τοπαλίδου.**

Η αξιολόγηση των υποβαλλόμενων αιτήσεων θα πραγματοποιηθεί από την ορισθείσα επιτροπή αξιολόγησης.

Ο υποψήφιος που επιθυμεί να υποβάλει ένσταση σχετικά με το αποτέλεσμα (πίνακας κατάταξης) δικαιούται να προσφύγει στην ΕΑΔΠ ΑΠΘ (Κτίριο Διοίκησης ΑΠΘ, 1ος όροφος, Πανεπιστημιούπολη ΑΠΘ, ΤΚ 54124, Θεσσαλονίκη) εντός τριών (3) εργάσιμων ημερών από την ανάρτηση των αποτελεσμάτων στην ιστοσελίδα της ΕΑΔΠ ΑΠΘ και του Παιδικού Κέντρου ΑΠΘ. Ο υποψήφιος έχει υποχρέωση να ενημερώνεται για την ανάρτηση των αποτελεσμάτων από την ιστοσελίδα της ΕΑΔΠ ΑΠΘ και του Παιδικού Κέντρου ΑΠΘ στην ηλεκτρονική διαδρομή ανάρτησης της παρούσας πρόσκλησης.

Οι υποψήφιοι κατά την πρόσληψη θα πρέπει να προσκομίσουν στην ΕΑΔΠ ΑΠΘ και να επιδείξουν τα πρωτότυπα δικαιολογητικά.

**ΛΟΙΠΟΙ ΟΡΟΙ**

1. Από τις αιτήσεις που υποβάλλονται εμπρόθεσμα και παραδεκτά κατά τα ανωτέρω, επιλέγεται εκείνη που κρίνεται πιο κατάλληλη και συνάπτεται σύμβαση εργασίας με τον/τους επιλεχθέντα/ντες στη βάση της συμβατικής ελευθερίας.
2. Εμπρόθεσμες θεωρούνται οι αιτήσεις που θα παραληφθούν μέχρι την οριζόμενη ημερομηνία και ώρα. Η ΕΑΔΠ ΑΠΘ ουδεμία ευθύνη φέρει για το περιεχόμενο των αιτήσεων που θα αποσταλούν.
3. Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνο μέχρι τη λήξη της προθεσμίας υποβολής των αιτήσεων.
4. Για τους ενδιαφερόμενους, των οποίων οι τίτλοι σπουδών τριτοβάθμιας εκπαίδευσης (προπτυχιακών και μεταπτυχιακών) αποτελούν απαιτούμενο ή συνεκτιμώμενο τυπικό προσόν και έχουν χορηγηθεί από ιδρύματα του εξωτερικού, πρέπει να συνοδεύονται από πιστοποιητικά αναγνώρισης του ΔΟΑΤΑΠ. Επιπρόσθετα, όταν στην πρόσκληση προβλέπεται κλίμακα βαθμολόγησης/μοριοδότησης του βαθμού του τίτλου σπουδών, είναι απαιτούμενο να προσκομίζεται και πιστοποιητικό αντιστοιχίας βαθμολογίας που εκδίδεται από το ΔΟΑΤΑΠ. Σε περίπτωση που δεν προσκομίζεται το πιστοποιητικό αντιστοιχίας βαθμολογίας, αλλά μόνο τα πιστοποιητικά αναγνώρισης του ΔΟΑΤΑΠ, η πρόταση του ενδιαφερόμενου δεν απορρίπτεται, απλώς δε βαθμολογείται το συγκεκριμένο ζητούμενο προσόν.
5. Υποβληθείσα αίτηση, η οποία δεν πληροί τα απαιτούμενα προσόντα της πρόσκλησης, δε βαθμολογείται και απορρίπτεται.
6. Η πιστοποίηση γνώσης του τίτλου γλωσσομάθειας αποδεικνύεται με βάση το άρθρο 1 ΠΔ 146/2007 «Τροποποίηση διατάξεων του ΠΔ 50/2001 Καθορισμός προσόντων διορισμού σε θέσεις φορέων του δημόσιου τομέα όπως αυτό ισχύει» (ΦΕΚ 185/3.8.2007/τ.Α’), σε συνδυασμό με το τελευταίο εδάφιο της παρ.1 του άρθρου 1 του ΠΔ 116/2006 «Τροποποίηση του άρθρου 28 του ΠΔ 50/2001» (ΦΕΚ 115/9.6.2006/τ.Α’). Όσον αφορά τους τίτλους γλωσσομάθειας, θα πρέπει να προσκομίζονται φωτοαντίγραφα των πρωτοτύπων των αντίστοιχων τίτλων γλωσσομάθειας, συνοδευόμενα από φωτοαντίγραφα επίσημης μετάφρασής τους στην ελληνική γλώσσα.
7. Η πιστοποίηση γνώσης Η/Υ αποδεικνύεται με βάση τα οριζόμενα στο άρθρο 27 παρ. 6 του ΠΔ 50/2001 Καθορισμός προσόντων διορισμού σε θέσεις φορέων του δημόσιου τομέα όπως αυτό ισχύει» (ΦΕΚ A΄ 39/5.3.2001, ΦΕΚ Α΄ 24/30.01.2013 και ΦΕΚ Α΄ 63/9.3.2005).
8. Επισημαίνεται ότι η ανάθεση έργου σε υπαλλήλους του Δημόσιου Τομέα, των ΝΠΔΔ, ΝΠΙΔ κ.λπ. γίνεται σύμφωνα με τα οριζόμενα στην Παράγραφο 14 του Άρθρου 12 της ΥΑΕΚΕΔ 110427/ΕΥΘΥ 1020/01.11.2016.
9. **ΠΡΟΦΟΡΙΚΗ ΣΥΝΕΝΤΕΥΞΗ- ΚΡΙΤΗΡΙΟ ΠΡΟΣΩΠΙΚΟΤΗΤΑ ΚΑΙ ΓΕΝΙΚΗ ΣΥΓΚΡΟΤΗΣΗ:** Προκειμένου να είναι εφικτός ο ενδεχόμενος, δικαστικός έλεγχος της χρήσης του κριτηρίου της προσωπικότητας στη διαδικασία της συνέντευξης κατ’ αντικειμενικό τρόπο, η αρμόδια επιτροπή οφείλει να μην αρκείται στην επίκληση του κριτηρίου της προσωπικότητας κατά τρόπο γενικό και αόριστο, αλλά να εξειδικεύει κάθε φορά την αναφορά της, με σκέψεις και κρίσεις, οι οποίες τεκμηριώνουν επαρκώς τη συνδρομή του κριτηρίου αυτού και αποτυπώνονται στο υποχρεωτικά συνταχθέν πρακτικό. Αυτό σημαίνει ότι στο πρακτικό της επιτροπής επιλογής πρέπει σε κάθε περίπτωση να εκτίθενται τα κριτήρια και τα πραγματικά δεδομένα τα αναφερόμενα στους προτεινόμενους προς κατάληψη των θέσεων, τα οποία οδήγησαν, κατά συνεκτίμηση της σπουδαιότητάς τους στην κρίση της περί επιλογής των καταλληλότερων.

***Οι ενδιαφερόμενοι - συμμετέχοντες αποδέχονται ρητώς και ανεπιφυλάκτως τα εξής:***

***Η παρούσα Πρόσκληση δεν είναι δεσμευτική για την ΕΑΔΠ ΑΠΘ, η οποία ουδεμία υποχρέωση έχει απέναντι στους συμμετέχοντες.***

***Η ΕΑΔΠ ΑΠΘ διατηρεί το δικαίωμα, -κατά την απόλυτη διακριτική της ευχέρεια οποτεδήποτε-, να τροποποιήσει μέρος ή το σύνολο της παρούσας Πρόσκλησης, εφόσον το κρίνει απαραίτητο ή να την επαναπροκηρύξει με τους ίδιους ή άλλους όρους, ενώ έχει δικαίωμα να ματαιώσει την όλη διαδικασία και να μη αποδεχθεί τις αιτήσεις που θα υποβληθούν.***

Για την ΕΑΔΠ ΑΠΘ

Ο Αντιπρόεδρος του Δ.Σ. και

Διευθύνων Σύμβουλος της ΕΑΔΠ ΑΠΘ

**Καθηγητής Δημήτριος Β. Κουσενίδης**

**ΠΑΡΑΡΤΗΜΑ**

[**ΗΛΕΚΤΡΟΝΙΚΗ ΦΟΡΜΑ ΥΠΟΒΟΛΗΣ ΑΙΤΗΣΗΣ-ΔΗΛΩΣΗΣ**](http://www.paidiko.auth.gr/el/node/336)

**ΗΛΕΚΤΡΟΝΙΚΗ ΑΙΤΗΣΗ – ΔΗΛΩΣΗ**

(με όλες τις συνέπειες του νόμου για ψευδή δήλωση)

*Τα υποχρεωτικά πεδία σημειώνονται με αστερίσκο (\*).*

*Η ελλιπής συμπλήρωση της αίτησης-δήλωσης αποτελεί κριτήριο αποκλεισμού.*

*Σε περίπτωση προβλήματος κατά την υποβολή της αίτησής σας μπορείτε να επικοινωνήσετε με το Παιδικό Κέντρο ΑΠΘ στο τηλέφωνο 2310 995039 (εργάσιμες ημέρες και ώρες 08.00-16.00)*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Επώνυμο\* |  | | | | | Όνομα\* | | |  | | | | | |
| Όνομα και επώνυμο πατέρα\* | | |  | | | | | | | | | | | |
| Όνομα και επώνυμο μητέρας\* | | |  | | | | | | | | | | | |
| Διεύθυνση κατοικίας\* | | | | | | | | | | | | | | |
| Οδός |  | | | Αρ. |  | | | Τ.Κ. | |  | Πόλη | | |  |
| Τηλέφωνο επικοινωνίας(κινητό ή σταθερό)\* | | | |  | | | | e-mail\* | |  | | | | |
| Επισύναψη Βιογραφικού Σημειώματος\* | |  | | | | | | | | | | | | |
| **ΑΠΑΙΤΟΥΜΕΝΑ ΠΡΟΣΟΝΤΑ** | | | | | | | | | | | | | | |
| **1.** α) **Για τους/τις νηπιαγωγούς:** Πτυχίο ή δίπλωμα Παιδαγωγικού Τμήματος Νηπιαγωγών ή Εκπαίδευσης και Αγωγής στην Προσχολική Ηλικία ή Επιστημών Προσχολικής Αγωγής και Εκπαίδευσης ή Επιστημών της Εκπαίδευσης στην Προσχολική Ηλικία ή Επιστημών της Εκπαίδευσης και της Αγωγής στην Προσχολική Ηλικία ή Επιστημών της  Προσχολικής Αγωγής και Εκπαιδευτικού Σχεδιασμού.  β)**Για τους/τις βρεφονηπιοκόμους:** Πτυχίο ή δίπλωμα Τμήματος Βρεφονηπιοκομίας ή Προσχολικής Αγωγής ΤΕΙ ή ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας. | | | | | | |  | | | | | | | |
| Επισύναψη τίτλου σπουδών\* | | | | | | |  | | | | | | | |
| **2. Γνώση Αγγλικής γλώσσας**\*(επίπεδο τουλάχιστον «καλό») | | | | | | |  | | | | | | | |
| Επισύναψη τίτλου Σπουδών\* | | | | | | |  | | | | | | | |
| **3. Πιστοποιητικό υγείας σε ισχύ (κάρτα υγείας).** | | | | | | |  | | | | | | | |
| Επισύναψη πιστοποιητικού υγείας (κάρτα υγείας)\* | | | | | | |  | | | | | | | |
| **ΣΥΝΕΚΤΙΜΩΜΕΝΑ ΠΡΟΣΘΕΤΑ ΠΡΟΣΟΝΤΑ-ΚΡΙΤΗΡΙΑ (υποχρεωτική συμπλήρωση αν επιλέξει «ναι»** | | | | | | | | | | | | | | |
| 1.**Τριετή επαγγελματική εμπειρία συναφή με το αντικείμενο της θέσης** | | | | | | | | | | | |  | | |
| Τριετή τουλάχιστον επαγγελματική εμπειρία συναφή με το αντικείμενο της θέσης (νηπιαγωγεία, βρεφικοί-βρεφονηπιακοί-παιδικοί σταθμοί, εκπαιδευτικά προγράμματα σε ΜΚΟ). Η εμπειρία λαμβάνεται υπόψη **μετά τη λήψη του βασικού τίτλου σπουδών,** με τον οποίο οι υποψήφιοι μετέχουν στη διαδικασία επιλογής | | | | | | | | | | | |  | | |
| |  | | --- | | **Αναλυτικός πίνακας στοιχείων απόδειξης επαγγελματικής εμπειρίας** |  |  |  |  |  |  |  |  |  |  | | --- | --- | --- | --- | --- | --- | --- | --- | --- | | **α/α** | **Από** | **Έως** | **Αριθμός ενσήμων(1)\*** | **(α)** | **(β)** | **Φορέας απασχόλησης – Εργοδότης\*** | **Κατηγορία φορέα (2)\*** | **Αντικείμενο απασχόλησης** | | **Μήνες απασχόλησης\*** | **Ημέρες απασχόλησης\*** | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  |  |  | | --- | | *(1) Συμπληρώνεται ο συνολικός αριθμός ενσήμων στον φορέα απασχόλησης- εργοδότη, για το συγκεκριμένο χρονικό διάστημα και αντικείμενο απασχόλησης. (2) Συμπληρώνεται κατά περίπτωση με «Ι» ή «Δ», ανάλογα με την κατηγορία του φορέα απασχόλησης, όπου Ι: Ιδιωτικός τομέας, Φυσικά Πρόσωπα ή Νομικά Πρόσωπα Ιδιωτικού Δικαίου (εταιρείες κτλ.)· Δ: Δημόσιος τομέας, υπηρεσίες του Δημοσίου ή ΝΠΔΔ ή ΟΤΑ α' και β' βαθμού ή ΝΠΙΔ του δημόσιου τομέα της παρ. 1 του άρθρ. 14 του Ν. 2190/1994 όπως ισχύει ή φορείς της παρ. 3 του άρθρ. 1 του Ν. 2527/1997.* | | | | | | | | | | | | |  | | |
| **2. Δίπλωμα Μεταπτυχιακών ή Διδακτορικών Σπουδών σε αντικείμενο συναφές με την προσχολική εκπαίδευση.** | | | | | | | | | | | | |  | |
| Επισύναψη Μεταπτυχιακών Σπουδών ή Διδακτορικών Σπουδών | | | | | | | | | | | | |  | |
| **3.Γνώση Η/Υ (εφαρμογών Microsoft Office και υπηρεσιών διαδικτύου) και χρήσης ηλεκτρονικού ταχυδρομείου** | | | | | | | | | | | | |  | |
| Επισύναψη βεβαίωσης γνώσης Η/Υ | | | | | | | | | | | | |  | |
| **4. Παρακολούθηση σεμιναρίων επιμόρφωσης σε θέματα προσχολικής αγωγής –εκπαίδευσης, 30 τουλάχιστον ωρών το καθένα** | | | | | | | | | | | | |  | |
| Φορέας επιμόρφωσης/εκπαίδευσης | | | | | | | | | | | | |  | |
| Διάρκεια εκπαίδευσης σε ώρες | | | | | | | | | | | | |  | |
| Επισύναψη βεβαίωσης παρακολούθησης σεμιναρίου | | | | | | | | | | | | |  | |

*1. Δηλώνω υπεύθυνα ότι οι πληροφορίες που δίνονται στην παρούσα αίτηση και στα συνημμένα σε αυτή έντυπα, είναι ακριβείς και αληθείς.*

*2. Συναινώ ρητώς και χωρίς επιφύλαξη στην επεξεργασία, αποθήκευση και χρήση των προσωπικών μου δεδομένων/ στοιχείων από την ΕΑΔΠ ΑΠΘ, στο πλαίσιο των σκοπών και για τις ανάγκες της παρούσας πρόσκλησης εκδήλωσης ενδιαφέροντος. Δηλώνω επίσης, ότι γνωρίζω σύμφωνα με τον Κανονισμό 2016/679, ότι μπορώ να ασκήσω όλα τα δικαιώματά μου  και, ιδίως, το δικαίωμα ανάκλησης της συγκατάθεσης, το δικαίωμα πρόσβασης, διόρθωσης, διαγραφής, αντίταξης, περιορισμού της επεξεργασίας, το δικαίωμα στη φορητότητα των δεδομένων, το δικαίωμα υποβολής καταγγελίας στην αρμόδια Αρχή (Αρχή Προστασίας Δεδομένων Προσωπικού Χαρακτήρα www.dpa.gr), καθώς και το δικαίωμα εναντίωσης μου, με την υποβολή σχετικού αιτήματος.*

*3. Έχω λάβει γνώση και αποδέχομαι τους όρους της παρούσας πρόσκλησης εκδήλωσης ενδιαφέροντος.*

*4. Δηλώνω ότι έχω εκπληρώσει τις στρατιωτικές μου υποχρεώσεις, είτε έχω απαλλαγεί νόμιμα απ’ αυτές, είτε έχω λάβει αναβολή για όλο το χρόνο διάρκειας της εργασίας (υποχρεωτικό πεδίο μόνο για τους άνδρες υποψηφίους).*

**ΥΠΟΒΟΛΗ**